CELEX: 62008TN0195
Language: fi
Date: 2008-05-30 00:00:00
Title: Asia T-195/08: Kanne 30.5.2008 — Antwerpse Bouwwerken v. komissio

19.7.2008   
            
            
               FI
            
            
               Euroopan unionin virallinen lehti
            
            
               C 183/28
            
         Kanne 30.5.2008 — Antwerpse Bouwwerken v. komissio
   (Asia T-195/08)
   (2008/C 183/52)
   Oikeudenkäyntikieli: hollanti
   Asianosaiset
   
      Kantaja: Antwerpse Bouwwerken NV (Antwerpen, Belgia) (edustaja: asianajajat J. Verbist ja D. de Keuster)
   
      Vastaaja: Euroopan yhteisöjen komissio
   Vaatimukset
   
               —
            
            
               29.4.2008 tehty päätös, joka on annettu tiedoksi 29.4.2008 päivätyllä Euroopan komission kirjeellä, jonka kantaja vastaanotti 5.5.2008 ja jossa Euroopan komissio ilmoitti, ettei kantajaa ollut valittu tarjoajaehdokkaaksi, sellaisena kuin kyseinen päätös on täydennettynä 6.5.2008 päivätyllä Euroopan komission kirjeellä, jonka kantaja vastaanotti 8.5.2008 ja jossa Euroopan komissio ilmoitti perustelunsa kieltävälle päätökselle, on kumottava, ja 23.4.2008 tehty tarjouskilpailupäätös, jonka Euroopan komissio antoi tiedoksi 15.5.2008 päivätyllä kirjeellä, jonka kantaja vastaanotti 16.5.2008, on kumottava;
            
         
               —
            
            
               on todettava, että komissio on sopimussuhteen ulkopuolisessa vastuussa kantajalle aiheutuneesta vahingosta, jonka määrä arvioidaan myöhemmin;
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja teki tarjouksen vertailuaineiden tuotantoyksikön rakentamista koskevan komission tarjouspyyntöilmoituksen (1) perusteella. Komissio ei valinnut tätä tarjousta.
   Kantaja vetoaa kanteensa tueksi asetuksen N:o 1605/2002 (2) 91 artiklan sekä asetuksen N:o 2342/2002 (3) 122, 138 ja 148 artiklan ja direktiivin 2004/18/EY (4) 2 ja 28 artiklan rikkomiseen.
   Kantajan mukaan tarjouskilpailupöytäkirjoista käy ilmi, että voittanut tarjous ei täyttänyt välttämätöntä sopimusmääräystä ja että näin ollen tämä tarjous, joka ei ollut sopimusehtojen mukainen, olisi pitänyt hylätä. Kantajan mukaan voittaneen tarjouksen tehneen kilpailijan toimenpide ei ole pelkkä tarjouksen täsmennys, vaan sisälsi täydennyksen, joka ei ollut sallittua menettelyn tuossa vaiheessa.
   Lisäksi kantaja väittää, että tarjouskilpailupäätöksessä ei noudateta menettelyn avoimuuden periaatetta, koska kantajalle toimitettujen, arviointia koskevien asiakirjojen olennaisia osia on poistettu.
   
      (1)  B-Geel: vertailuaineiden tuotantoyksikön rakentaminen (2006/S 102-108785).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (3)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).
   
      (4)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).